Ministru kabineta rīkojuma projekta

**“Par valsts nekustamā īpašuma Ķengaraga ielā 8, Rīgā, nodošanu Latvijas Universitātes Cietvielu fizikas institūta īpašumā”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par valsts nekustamā īpašuma Ķengaraga ielā 8, Rīgā, nodošanu Latvijas Universitātes Cietvielu fizikas institūta īpašumā” mērķis, ir sekmēt Latvijas Universitātes Cietvielu fizikas institūta (turpmāk – institūts) nolikumā noteikto funkciju īstenošanu, nododot institūta īpašumā valsts nekustamo īpašumu Ķengaraga ielā 8, Rīgā, kas ierakstīts zemesgrāmatā uz valsts vārda Izglītības un zinātnes ministrijas (turpmāk – ministrija) personā.Rīkojuma projekts stājas spēkā ar tā parakstīšanas brīdi. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42.panta pirmā daļa un 43.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai nodrošinātu operatīvu apsaimniekošanas darbību veikšanu un vienkāršotu Eiropas Savienības fondu atbalsta saņemšanas procedūras, sagatavots Ministru kabineta rīkojuma projekts “Par valsts nekustamā īpašuma Ķengaraga ielā 8, Rīgā, nodošanu Latvijas Universitātes Cietvielu fizikas institūta īpašumā” (turpmāk – rīkojuma projekts), kas paredz nodot bez atlīdzības institūta īpašumā valsts nekustamo īpašumu (nekustamā īpašuma kadastra Nr.0100 072 0377) Ķengaraga ielā 8, Rīgā, (turpmāk – īpašums), kas nepieciešams institūta funkciju izpildei.Īpašums sastāv no zemes vienības 14068 m2 platībā (zemes vienības kadastra apzīmējums 0100 072 0377) un četrām būvēm (būvju kadastra apzīmējumi 0100 072 0377 001, 0100 072 0377 002, 0100 072 0377 003 un 0100 072 0377 004). Īpašums ierakstīts zemesgrāmatā uz valsts vārda ministrijas personā.Institūta, kas ir bezpeļņas organizācijas valsts zinātniskās iestādes “Latvijas Universitātes Cietvielu fizikas institūts” tiesību, saistību, funkciju, mantas un finanšu līdzekļu pārņēmējs, lietošanas tiesība uz īpašumu ir nostiprināta zemesgrāmatā. Ievērojot minēto, ministrija pēc Ministru kabineta rīkojuma “Par valsts nekustamā īpašuma Ķengaraga ielā 8, Rīgā, nodošanu Latvijas Universitātes Cietvielu fizikas institūta īpašumā” spēkā stāšanās noslēgs atbilstošu vienošanos ar institūtu par 2002.gada 24.aprīlī starp ministriju un institūtu noslēgtā Līguma par nekustamā īpašuma nodošanu lietošanā izbeigšanu. Minētā vienošanās būs pamats, lai dzēstu zemesgrāmatā nostiprināto institūta lietošanas tiesību uz īpašumu un tā tiks iesniegta zemesgrāmatā vienlaicīgi ar dokumentiem īpašuma īpašnieka maiņai.Rīgas pilsētas Vidzemes priekšpilsētas tiesas Rīgas pilsētas zemesgrāmatas nodalījuma Nr.11360 II daļas 2.iedaļas 1.1.ierakstā noteikts aizliegums – piecus gadus pēc aktivitātes projekta “Latvijas Universitātes Cietvielu fizikas institūta zinātniskās infrastruktūras pilnveidošana” īstenošanas termiņa beigām universitātes ēkas (kadastra apzīmējums 0100 072 0377 001) neapdzīvojamās telpas pirmajā stāvā 628,4 m2 kopplatībā un 6284/108136 domājamās daļas no funkcionāli saistītās zemes vienības, atsavināt, dāvināt, sadalīt un apgrūtināt ar lietu tiesībām. Nododot īpašumu institūta īpašumā tiek ievērotas Padomes 2006.gada 11.jūlija Regulas Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu Nr.1260/1999 57.panta pirmajā daļā minētās prasības, jo finansējuma saņēmējs (institūts) turpina izmantot īpašumu projektā paredzēto darbību veikšanai.Saskaņā ar institūta nolikumu institūts ir Latvijas Universitātes pārraudzībā esoša atvasināta publiska persona – zinātniska institūcija.Atbilstoši Zinātniskās darbības likuma 22.pantam zinātnisko institūtu pārvalda zinātniskā institūta zinātnieku koleģiāla institūcija – zinātniskā padome un tās ievēlēts direktors.Institūta pārvaldes un lēmējinstitūcijas ir Zinātnieku pilnsapulce, Zinātniskā padome un Institūta direktors (Institūta nolikuma 3.1.apakšpunkts).Pamatojoties uz Zinātniskās darbības likuma 21.6 panta pirmās daļas 4.punktu un institūta nolikuma 7.2.4.apakšpunktu institūta mantu veido nekustamais īpašums, ko tam bez atlīdzības nodevusi cita atvasināta publiska persona vai valsts.Ar 2017.gada 25.maija institūta Zinātniskās padomes lēmumu Nr.2 (protokols Nr.5) institūta Zinātniskā padome ir nolēmusi lūgt ministriju nodot bez atlīdzības institūta īpašumā īpašumu ar mērķi nodrošināt institūta nolikumā noteikto funkciju izpildi – Latvijas valsts, nacionālu un starptautisku, teorētisku un praktisku pētījumu projektu sagatavošanu, pieteikšanu un īstenošanu cietvielu fizikā, materiālzinātnē, nanotehnoloģijās, fotonikā un dzīvības zinātnē; veicināt savstarpēju sadarbība ar Latvijas Universitāti kvalitatīva studiju procesa īstenošanai cietvielu fizikā, materiālzinātnē, nanotehnoloģijās, fotonikā un dzīvības zinātnē; sekmēt publisku pakalpojumu sniegšanu Latvijas un ārzemju pasūtītājiem; sagatavot un sniegt priekšlikumus Valsts prioritāšu veidošanai zinātnē, augstākajā izglītībā un inovācijās; veicināt zinātnisko konferenču organizēšanu, izdevējdarbību, reklāmu, zinātnisko sasniegumu popularizēšanu, izglītojot sabiedrību.Eiropas Komisijas sagatavotā dokumenta „Komisijas paziņojums par valsts atbalsta jēdzienu saskaņā ar Līguma par Eiropas Savienības darbību 107.panta 1.punktu” (turpmāk – Komisijas paziņojums) 28.punktā ir noteikts, ka saskaņā ar judikatūru valsts izglītības sistēmas ietvaros nodrošinātā valsts izglītība, ko finansē un uzrauga valsts, var tikt uzskatīta par nesaimniecisko darbību. Savukārt Komisijas paziņojuma 203.punktā ir noteikts, ka, ja infrastruktūru nav paredzēts izmantot komerciāli, tās publiskajam finansējumam valsts atbalsta noteikumi principā nav piemērojami. Tas attiecas, piemēram, uz tādu vispārējo infrastruktūru, kura tiek izmantota darbībām, ko parasti veic valsts, īstenojot savu publisko varu, kas nav saistīta ar preču un pakalpojumu piedāvāšanu tirgū. Savukārt Komisijas paziņojuma 205.punkts nosaka, ka, ja infrastruktūru izmanto gan saimnieciskajai, gan nesaimnieciskajai darbībai, valsts atbalsta noteikumi publiskajam finansējumam ir piemērojami tikai tiktāl, cik tas sedz ar saimniecisko darbību saistītās izmaksas. Vienlaikus Komisijas paziņojuma 207.punkts paredz, ka, ja jaukta izmantojuma gadījumā infrastruktūru izmanto, galvenokārt, tikai nesaimnieciskajai darbībai, valsts atbalsta noteikumi uz attiecīgo finansējumu var vispār neattiekties ar nosacījumu, ka saimnieciskā darbība ir vienīgi papildinoša, t.i., šī darbība ir tieši saistīta ar infrastruktūras ekspluatāciju un tai nepieciešama, vai cieši saistīta ar tās galveno nesaimniecisko izmantojumu. Papildinošās saimnieciskās darbības apjomam ir jāpaliek ierobežotam attiecībā pret infrastruktūras jaudu un šajā kontekstā infrastruktūras saimniecisko izmantojumu var uzskatīt par papildinošu, ja šai darbībai ik gadu atvēlētā jauda nepārsniedz 20% no infrastruktūras kopējās gada jaudas.Saskaņā ar Eiropas Komisijas skaidrojumu atbalsts infrastruktūrai, kuru izmanto, galvenokārt, tikai nesaimnieciskajai darbībai (piemēram, izglītības un zinātnes funkciju īstenošanai), neietekmē tirdzniecību starp dalībvalstīm, ja infrastruktūrā tiek veikta papildinoša saimnieciska darbība ierobežotā apmērā. Eiropas Komisija arī skaidro, ka infrastruktūras saimniecisko izmantojumu var uzskatīt par papildinošu, ja šīs darbības ikgadējā jauda nepārsniedz 20 % no infrastruktūras kopējās gada jaudas.Ievērojot to, ka īpašumu institūts turpinās izmantot savu funkciju, kas norādītas iepriekš, veikšanai, kā arī to, ka saimnieciskā darbība tajā tiks realizēta ierobežotā apmērā, īpašuma nodošana institūta īpašumā nav kvalificējama kā komercdarbības atbalsts un uz to nav attiecināms komercdarbības atbalsta regulējums.Visi ienākumi no institūta īstenotās saimnieciskās darbības, tajā skaitā, objektu iznomāšanas tiks novirzīti institūta nesaimnieciskajai darbībai un īpašumā nodotā nekustamā īpašuma uzturēšanai.Ministrija aicinās institūtu reizi gadā sniegt informāciju par saimnieciskās darbības proporcijas (20%) ievērošanu, lai institūta darbība tā īpašumā nodotajā nekustamajā īpašumā amortizācijas periodā nepārvēršas par saimniecisku darbību, tādejādi nodrošinot komercdarbības atbalsta nosacījumu ievērošanu.Izglītības un zinātnes ministrijas Nekustamā īpašuma un valsts mantas apsaimniekošanas komisijas 2019.gada 13.septembra (protokols Nr.14, 1.punkts) sēdē ir pieņemts lēmums par īpašuma nodošanu bez atlīdzības institūta īpašumā (https://izm.gov.lv/images/nekustamie\_ipasumi/Protokols\_14.pdf).Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija. |
| 4. | Cita informācija | Ievērojot Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteikto, ja divu nedēļu laikā pēc rīkojuma projekta izsludināšanas Valsts sekretāru sanāksmē valsts iestādes nepieprasīs īpašumu valsts pārvaldes funkcijas nodrošināšanai saskaņā ar Valsts pārvaldes iekārtas likumu, tas tiks atsavināts likumā noteiktajā kārtībā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Institūta personāls. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas neietekmē. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020. | 2021. | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | Nav precīzi aprēķināms. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav precīzi aprēķināms. |
| 1.2. valsts speciālais budžets |  0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 |  0 |
| 2. Budžeta izdevumi |  0 | 0 | 0 | 0 | 0 | 0 | 0 |
| 2.1. valsts pamatbudžets |  0 | 0 | 0 | 0 | 0 | 0 |  0 |
| 2.2. valsts speciālais budžets |  0 | 0 | 0 | 0 | 0 | 0 | 0 |
| 2.3. pašvaldību budžets |  0 | 0 | 0 | 0 | 0 | 0 | 0 |
| 3.Finansiālā ietekme | Nav precīzi aprēķināms. |
| 3.1.valsts pamatbudžets | Nav precīzi aprēķināms. |
| 3.2.speciālais budžets |  0 | 0 | 0 | 0 | 0 | 0 | 0 |
| 3.3. pašvaldību budžets |  0 | 0 | 0 | 0 | 0 | 0 | 0 |
| 4.Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 | 0  |
| 5.Precizēta finansiālā ietekme | X | Nav precīzi aprēķināms | X | Nav precīzi aprēķināms. | X | Nav precīzi aprēķināms. | Nav precīzi aprēķināms. |
| 5.1.valsts pamatbudžets | Nav precīzi aprēķināms. | Nav precīzi aprēķināms. | Nav precīzi aprēķināms. |  Nav precīzi aprēķināms. |
| 5.2. speciālais budžets | Nav precīzi aprēķināms. | Nav precīzi aprēķināms. | Nav precīzi aprēķināms. | Nav precīzi aprēķināms. |
| 5.3.pašvaldību budžets | Nav precīzi aprēķināms. | Nav precīzi aprēķināms. | Nav precīzi aprēķināms. | Nav precīzi aprēķināms. |
| 6.Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Nav precīzi aprēķināms. |
| 6.1.detalizēts ieņēmumu aprēķins |
| 6.2.detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8.Cita informācija | Rīkojuma projekta īstenošanai nav nepieciešami papildu līdzekļi no valsts budžeta. Institūts segs izdevumus, kas saistīti ar īpašuma ierakstīšanu zemesgrāmatā uz institūta vārda. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar rīkojuma projektu netiek mainīts normatīvais regulējums, kā arī tas neparedz ieviest jaunas politiskās iniciatīvas. Līdz ar to sabiedrības līdzdalība un komunikācijas aktivitātes rīkojuma projekta izstrādē netika organizētas (Ministru kabineta 2009. gada 25. augusta noteikumu Nr.970 „Sabiedrības līdzdalības kārtība attīstības plānošanas procesā” 5. punkts.)Vienlaikus norādāms, ka rīkojuma projekts un tā anotācija pēc izsludināšanas Valsts sekretāru sanāksmē būs publiski pieejami Ministru kabineta interneta vietnē [www.mk.gov.lv](http://www.mk.gov.lv), kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci lemt par rīcību ar Izglītības un zinātnes ministrijas valdījumā esošajiem valsts nekustamajiem īpašumiem. Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija un BA. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Izglītības un zinātnes ministre I.Šuplinska

D.Daņiļeviča

67047889, Diana.Danilevica@izm.gov.lv